কার সাদা শার্টে চুমু দিলেন শুভশ্রী

কলকাতা: টলিপাড়ার জনপ্রিয় অভিনেত্রী শুভশ্রী গঙ্গোপাধ্যায় (Subhashree Ganguly)। অভিনয়ের পাশাপাশি অভিনেত্রী তাঁর ব্যক্তিগত জীবনেও ব্যালেন্স রেখে চলেন। এরই মাঝে দেখা গেল রাজকে ভুলে অনঅয় একজনের শার্টে চুমু দিলেন শুভশ্রী। আর সেই ভিডিও নেটপাড়ায় ভাইরাল। কার শার্টে চুমু দিলেন শুভশ্রী এখন এটাই লাখ টাকার প্রশ্ন?

টলিউডে অন্যতম চর্চিত জুটি রাজ-শুভশ্রী। পাশাপাশি সোশ্যাল মিডিয়াতেও ভীষণ অ্যাক্টিভ দুজনেই। দুজনকে সমুদ্র পাড়ে ছুটি কাটাতে দেখা গিয়েছিল। বরের সঙ্গে রোম্যান্সে মজে বাবলি অভিনেত্রী। এমনকি বর্ষবরণের রাতে তাই একে-অপরের প্রেমে মজলেন রাজ চক্রবর্তী ও শুভশ্রী গঙ্গোপাধ্যায়। ফুকেতের সমুদ্রের ধারেই একে-অপরের ঠোঁটে ডোবালেন ঠোঁট। এবার রাজকে ভুলে অন্য একজনের শার্টে চুমু দিলেন শুভশ্রী। আর সেই ভিডিও নেটপাড়ায় ভাইরাল। কিছুদিন আগেই শুভশ্রীর কেরিয়ার ১৮ বছরে পা দিল। আর সেই উপলক্ষ্যে অভিনেত্রী তাঁর ভক্ত ও অনুগামীদের জন্য শহরের এক হোটেলে এসেছিলেন দেখা করতে।

View this post on Instagram

A post shared by ViralKolkata (@itsviralkolkata)

আরও পড়ুন:মেয়েকে নিয়ে বড় পর্দায় স্বস্তিকা

প্রিয় নায়িকাকে দেখতে দূর দূর থেকে ছুটে এসেছিলেন তাঁর ভক্তেরা। আর এরই মাঝে অদ্রিজা নামের এক ভক্তের অন্য ধরনের আবদার নায়িকার কাছে। আর শুভশ্রীর কাছে আবদার ছিল সেই শার্টে নায়িকার ঠোঁটের ছাপ থাকতে হবে। শুভশ্রীকে বলতেই রাজি হয়ে যান তিনি। অদ্রিজা এদিন সাদা রঙের শার্ট পরে এসেছিলেন। অদ্রিজার শার্টের পিছনে শুভশ্রী তাঁর লাল ঠোঁটের ছাপ ফেলেন চুমু দিয়ে। প্রিয় নায়িকাকে এত কাছ থেকে পেয়ে আবেগে অদ্রিজা শুভশ্রীর গালে চুমুও দেন।

অন্য খবর দেখুন